Die Suid-Afrikaanse Polisiediens Spesiale Taakmag (SAPD STM) is ’n spesiale operasies-element van die Suid-Afrikaanse Polisiediens (SAPD). Die STM het ’n formidabele reputasie in terrorismebestryding, insurgensie en gyselaarsredding. Anders as die meeste burgerlike/polisie terrorismebestrydingseenhede in die wêreld, word die Taakmag ook opgelei om militêre spesiale operasies uit te voer. Die Taakmag het al op verskeie geleenthede saam met hul militêre eweknieë gewerk, veral tydens die 30 jaarlange grensoorlog. Na ’n gyselaardrama by die Israeliese ambassade op 28 April 1975 het die Suid-Afrikaanse regering die besluit geneem om ’n spesiale polisie-eenheid op te rig wat met situasies werk waar gyselaars aangehou word. In 1976 is die Taakmag amptelik opgerig. Die Taakmag val onder die operasionele bestuur van die Afdeling vir Operasionele Reaksiedienste en is verantwoordelik vir die hantering van hoë-risikosituasies soos gyselaarsituasies op land, see en in die lug, insluitend reddingsverwante operasies. Kandidate moet ten minste 21 jaar oud wees, twee jaar ervaring in die polisiediens hê en fisies en verstandelik stabiel wees om die streng en veeleisende opleiding ta kan doen. Die opleiding vind plaas by die Taakmagopleidingsentrm, ongeveer 230 km van Pretoria.